कुत्तों के आतंक से निपटने को टीकाकरण शुरू
शहरीविकास मंत्री सुधीर शर्मा ने कहा कि राज्य सरकार लोगों को आवारा कुत्तों और बंदरों के आतंक से बचाने के लिए प्रयासरत है। उन्होंने कहा कि शिमला शहर इसके साथ लगते क्षेत्रों में आवारा कुत्तों की नलबंदी, नसबंदी रैबीज टीकाकरण का कार्य 17 अक्टूबर 2006 में शुरू किया था। 31 जनवरी तक 8523 आवारा कुत्तों की नलबंदी, नसबंदी और रैबीज टीकाकरण किया जा चुका है।
उन्होंने कहा कि ये कार्यक्रम निरंतर जारी है। इससे इनकी संख्या कम हो रही है। सुधीर विधानसभा में महेश्वर सिंह की ओर से नियम-62 के तहत आवारा कुत्तों के आतंक के मामले की चर्चा का जवाब दे रहे थे।
सुधीर शर्मा ने कहा कि दीन दयाल उपाध्याय अस्पताल में 17 फरवरी को आवारा कुत्तों द्वारा 8 लोगों को, पालतू कुत्तों द्वारा 6 लोगों को और बंदरों द्वारा 4 लोगों के काटने के मामले आए। जबकि 18 फरवरी को 4 लोगों को पालतू कुत्तों के काटने के मामले सामने आए थे।
उन्होंने कहा कि नगर निगम शिमला ने 400 से 500 आवारा कुत्तों को रखने के लिए बालूगंज के पांजड़ी में 80 लाख से डाॅग हट का निर्माण किया है। कोर्ट ने आदेश दिए हैं कि कोई भी संस्था बच्चों एवं लोगों का एयर गन और ट्रेनिंग प्रलोभन आवारा कुत्तों को मारने के लिए नहीं देगी। ये मामला कोर्ट में है।
नियम 62 के तहत विधायक गुलाब सिंह ठाकुर की ओर से उठाए मामले पर मुख्यमंत्री ने कहा कि जोगेंद्रनगर में जलाशय में गोताखोर तैनाती करने के मामले पर सरकार विचार करेगी। विधायक ने उनके विस क्षेत्र में बकरियां चराने गए युवक की नदी में गिरकर मौत होने का मामला उठाया। उन्होंने कहा कि दो दिन बाद डैड बॉडी को नदी से निकाला गया।
hin_Deva hin_Deva hin_Deva hin_Deva hin_Deva hin_Deva